Nariadenie Komisie (EHS) č. 1948/2002
z 31. októbra 2002,
ktoré mení a dopĺňa nariadenie (EHS) č. 584/75 ustanovujúce podrobné podmienky na aplikáciu systému na výberové konanie pre vývozné náhrady na ryžu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3072/95 z 22. decembra 1995 o spoločnej organizácii trhu s ryžou [1], naposledy zmenené a doplnené nariadením (ES) č. 411/2002 [2], a najmä na jeho článok 13 ods. 15,
keďže:
(1) Skúsenosti získané počas predchádzajúcich hospodárskych rokov ukázali, že v nariadení Komisie (EHS) č. 584/75 zo 6. marca 1975 ustanovujúcom podrobné pravidlá pre zaraďovanie vývozných náhrad v odvetví ryže do výberového konania [3], naposledy zmenené a doplnené nariadením (ES) č. 299/95 [4], malo by byť zmenené a doplnené.
(2) S cieľom zachovať anonymitu mali by všetci účastníci výberového konania byť označení číslom, aby bolo zrejmé, ktorí z nich predložili viac ako jednu ponuku a na akej úrovni.
(3) Na účely presnejšej správy vybraných množstiev by mal byť stanovený koeficient pre výber množstva pre ponuky predložené na úrovni maximálnej náhrady, pričom by sa umožnilo hospodárskym subjektom určiť minimálne vybrané množstvá a pokiaľ ponuka toto množstvo nedosiahne, nebude považovaná za predloženú.
(4) Riadiaci výbor pre obilniny nepredložil svoje stanovisko v rámci lehoty stanovenej jeho predsedom,
PRIJALA TOTO NARIADENIE:
Článok 1
Nariadenie (EHS) č. 584/75 sa mení a dopĺňa takto:
1. v článku 2 ods. 2 sa vkladá nový text, ktorý znie:
"a prípadne
e) v prípade, ak Komisia stanoví koeficient pre výber množstiev zaradených do výberového konania v súlade s článkom 5, je minimálne množstvo také, že pokiaľ vybrané množstvo toto množstvo nedosiahne, ponuka nebude považovaná za predloženú.";
2. článok 4 ods. 2 sa nahrádza takto:
"2. Jednotlivým účastníkom sa pridelia čísla pre každé týždenné výberové konanie. Čísla sa pridelia náhodne a nezávisle pri každej príležitosti. Ponuky sa rozdelia podľa čísel jednotlivých účastníkov a bezodkladne sa oznámia Komisii.";
3. v článku 5 ods. 2 sa vkladá nová veta, ktorá znie:
"Stanovenie ponúk predložených na úrovni maximálnej náhrady možno doplniť stanovením koeficientov pre výber ponúkaných množstiev. Také stanovenie sa prevedie postupom podľa odseku 1.";
4. v článku 7 sa vkladá nový text, ktorý znie:
"c) ponuka sa nepovažuje za podanú podľa článku 2;
d) Komisia stanoví koeficient pre výber ponuky. Uvoľnená čiastka zodpovedá množstvu, ktoré nebolo vybraté."
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 31. októbra 2002